Source: http://docplayer.fi/2859893-Ilo-asiakirja-2-2009-ilo-n-98-kansainvalinen-tyokonferenssi-3-19-6-2009-suomen-valtuuskunnan-raportti-helsinki-2009.html
Timestamp: 2016-10-27 01:21:30+00:00
Document Index: 17921927

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'KKO ', 'KKO ']

⭐ILO-asiakirja 2/2009. ILO:n 98. KANSAINVÄLINEN TYÖKONFERENSSI SUOMEN VALTUUSKUNNAN RAPORTTI. Helsinki 2009
ILO-asiakirja 2/2009. ILO:n 98. KANSAINVÄLINEN TYÖKONFERENSSI SUOMEN VALTUUSKUNNAN RAPORTTI. Helsinki 2009
Download "ILO-asiakirja 2/2009. ILO:n 98. KANSAINVÄLINEN TYÖKONFERENSSI 3. 19.6.2009 SUOMEN VALTUUSKUNNAN RAPORTTI. Helsinki 2009"
1 ILO-asiakirja 2/2009 ILO:n 98. KANSAINVÄLINEN TYÖKONFERENSSI SUOMEN VALTUUSKUNNAN RAPORTTI Helsinki 2009 ISSN ISBN2 SISÄLLYSLUETTELO I ILO:n 98. työkonferenssi 1 1. Työkonferenssin osanottajat ja järjestäytyminen 2. Konferenssin keskeiset tulokset II Työllisyyshuippukokous (Jobs Summit) 4 III Kriisikomitea (Committee of the Whole) 6 IV Yleissopimusten ja suositusten soveltamista käsittelevä komitea 9 V Tasa-arvokomitea 11 VI HIV/AIDS työelämässä komitea 13 VII Burma/Myanmar erityisistunto 16 VIII Norjan järjestämä oheistapahtuma (Coherence and accountability forum) 17 LIITTEET Liite 1: Liite 2: Liite 3: Liite 4: Liite 5: Liite 6: Liite 7a: Liite 7b: Liite 8: Liite 9: Liite 10: Liite 11: Liite 12: Liite 13: Liite 14: Liite 15: Työkonferenssin asialista Suomen valtuuskunnan kokoonpano Komiteoihin osallistuminen Presidentti Tarja Halosen puhe Valtiosihteeri Katariina Poskiparran puhe Pohjoismainen puheenvuoro finanssikomiteassa Pohjoismaiset puheenvuorot applikaatiokomiteassa Swasimaa applikaatiokomiteassa Norjan puheenvuoro EU:n puheenvuoro Burma/Myanmarista EU:n puheenvuoro Valko-Venäjästä EU:n puheenvuoro Kolumbiasta EU:n puheenvuoro kriisikomiteassa Työllisyyssopimus (Global Jobs Pact) Työllisyyshuippukokouksen ohjelma ILO:n pääjohtajan puheenvuoro työllisyyshuippukokouksessa3 4 1 I ILO:n 98. TYÖKONFERENSSI GENEVESSÄ (Stina Modeen) 1. Konferenssin osanottajat ja järjestäytyminen Työkonferenssin puheenjohtajaksi valittiin yksimielisesti Bangladeshin työministeri MOSHARRAF HOSSAIN. Varapuheenjohtaja valittiin äänestämällä ja vaalin voitti Ecuadorin työministeri PALMA CAICEDO. Vastaehdokkaana oli Sudanin työministeri. Konferenssin varapuheenjohtajiksi valittiin työnantajia edustava SAMIR HASSAN ALLAM (Egypti) sekä työntekijöitä edustava JERALD ZELLHOEFER (USA). Konferenssiin osallistui yli 4000 delegaattia neuvonantajineen yhteensä 183 maasta. Naisten osuus delegaateista kasvoi edellisestä vuodesta 3% ollen nyt 28,5%. Ministereitä osallistui yhteensä 172, joista useimmat käyttivät puheenvuoron yleisistunnossa tai työllisyyshuippukokouksessa. Konferenssin yhteyteen perustettiin talouskriisiä ja työllisyysvaikutuksia pohtiva komitea (Committee of the Whole), joka hyväksyi kolmen viikon neuvottelujen jälkeen kolmikantaisen globaalin työllisyyssopimuksen (Global Jobs Pact). ILO:n pääjohtaja Somavia järjesti työkonferenssin yhteydessä työllisyyshuippukokouksen (Jobs Summit) , johon osallistui yhdeksän valtionpäämiestä, seitsemän varapresidenttiä sekä lukuisa joukko työministereitä, työmarkkinaosapuolten johtajia sekä asiantuntijoita. Suomesta huippukokoukseen osallistui Tasavallan Presidentti TARJA HALONEN. Muut valtionpäämiehet, jotka puhuivat huippukokouksessa, olivat LECH KACZYNSKI (Puola), LULA DA SILVA (Brasilia), NOCOLAS SARCOZY (Ranska), CRISTINA DE KIRCHNER (Argentiina), ARMANDO GUEBUZA (Mosambik), FAURE ESSOZIMNA GNASSINGBÉ (Togo), TERTIUS ZONGO (Burkina Faso) sekä BRUCE GOLDING (Jamaika). Työ- ja elinkeinoministeriön valtiosihteeri KATARIINA POSKIPARTA osallistui konferenssiin ja piti puheenvuoron työkonferenssin yleisistunnossa (valtiosihteerin puhe liitteessä 5). Kansanedustajat ARTO SATONEN, SANNA PERKIÖ ja MARKUS MUSTAJÄRVI osallistuivat työkonferenssiin Suomen valtuuskuntaa johti RAILA KANGASPERKO työ- ja elinkeinoministeriöstä (valtuuskunnan kokoonpano liitteessä 2). Työkonferenssin yhteydessä pidettiin myös useita oheistapahtumia. Lapsityön vastainen päivä pidettiin Tilaisuuteen osallistui ILO:n sihteeristön ohella Geneven kaupunki ja runsaasti koululapsia. Tilaisuus pidettiin näkyvästi Place des Nations aukiolla. Tilaisuus oli samalla ILO:n perussopimuksen 182 (lapsityön pahimmat muodot) 10-vuotisjuhla. ILO:n selvitysten mukaan lapsityövoiman käyttö olisi vähentynyt viime vuosina, mutta talouskriisi uhkaa muuttaa positiivisen kehityssuunnan. ILO:n arvion mukaan maailmassa on noin sata miljoonaa tyttöä lapsityössä. Monissa yhteiskunnissa tytöt eivät saa perusopetusta, mikä heikentää olennaisesti heidän tulevaisuuden mahdollisuuksiaan.5 2 Norjan ulkoministeri Jonas Gahr Störe järjesti yhdessä ILO:n kanssa oheistapahtuman, jonka aiheena oli kriisin edellyttämä koherenssi (Coherence and accountability forum). Tilaisuudessa puhuivat myös Etelä-Afrikan työministeri Mdladlana sekä Saksan työministeriön valtiosihteeri Detlef Scheele (erillinen raportti sivulla 17). Tanska järjesti 9.6. oheistapahtuman ilmastonmuutoksesta ja sen yhteydestä työllisyyteen. Tilaisuuteen osallistui mm. Tanskan työministeri. Työkonferenssin aikana ILO järjesti myös suurimpien rahoittajamaiden kokouksen (Donor Meeting), johon osallistui edustaja Geneven pysyvästä edustustosta. Työkonferenssin rakenne poikkesi tänä vuonna aiemmista, sillä finanssikriisin työllisyysseurausten arviointi oli rakennettu temaattisten paneelien varaan. Temaattisia keskusteluja oli yhteensä kymmenen. Työllisyyshuipputapaamisen yhteydessä järjestettiin myös paneelikeskusteluja, joita vetivät tunnetut uutistoimittajat maailman eri puolilta. Konferenssikeskusteluihin saatiin näin aiempaa enemmän interaktiivisuutta. Työpäivät venyivät ennätyspitkiksi johtuen täyteen ahdetusta ohjelmasta ja ponnisteluista työllisyyssopimuksen aikaan saamisesta. EU-maat sekä IMEC-maat (joihin EU-maat kuuluvat), valmistelivat kantojaan ja puheenvuorojaan päivittäin aamuisin ennen varsinaisten kokousten alkua sekä ruokatuntien aikana. IMEC-maiden puheenvuorossa, joka pidettiin konferenssin päättyessä, peräänkuulutettiin tiukempaa kokouskuria, lyhyempiä puheaikoja sekä tiiviimpiä kokousasiakirjoja. 2. Konferenssin keskeiset tulokset Työllisyyskriisi ja siitä selviäminen oli konferenssin keskeinen teema tänä vuonna. Pääjohtaja Somavian ehdotus globaalista työllisyyssopimuksesta työllisti konferenssin osanottajia lähes kolmen viikon ajan. Neuvottelut johtivat kolmikantaisen työllisyyssopimuksen (Global Jobs Pact) hyväksymiseen konferenssin viimeisenä päivänä. Konferenssissa vierailleet valtionpäämiehet antoivat sopimukselle vahvan tukensa, joka myös loi poliittista painetta sopimuksen syntymiseen. Pääjohtaja Somavian kokoon kutsuma työllisyyshuippukokous (Jobs Summit ) keskellä konferenssia onnistui hyvin. Huipputapaamiseen osallistui yhdeksän valtionpäämiestä ja lukuisa joukko varapresidenttejä ja ministereitä, jotka keräsivät täydet salit. Huippukokouksen aikataulut pitivät hyvin ja haastava ohjelma saatiin vietyä läpi lähes aikataulussa. Huippukokouksen yhteyteen oli järjestetty useita paneelikeskusteluja, joiden kaikkien seuraaminen kuitenkin verotti kuulijakuntaa loppuillasta. Konferenssi hyväksyi ILO:lle budjetin vuosille Budjetin loppusummaksi hyväksyttiin miljoonaa US dollaria äänestämällä (98% puolesta). Budjettikomiteassa pidettiin pohjoismainen puheenvuoro (liitteessä 6). Konferenssi hyväksyi luonnoksen suositukseksi HIV/AIDS työelämässä, jonka käsittely jatkuu ensi kesänä. (Erillinen raportti sivulla 13.) Tasa-arvoa työelämässä tarkastellut komitea hyväksyi yhteiset kolmikantaiset päätelmät Ruotsin koordinoidessa EU-kantoja. Komitealla oli myös pohjoismainen puheenjohtaja (Norja). Tasa-arvoa oli edellisen kerran käsitelty työkonferenssissa 24 vuotta sitten. (Erillinen raportti sivulla 11.)6 ILO:n sopimusten noudattamista tarkasteleva ns. normikomitea käsitteli 23 maan tilannetta. Burma/Myanmarista pidettiin erikoisistunto 4.6., josta erillinen raportti sivulla 16. Komiteassa pidettiin myös pohjoismainen puheenvuoro (liitteessä 7a), jonka pääsanoma oli, ettei heikentynyttä työllisyystilannetta ja talouskriisiä saa käyttää työelämän oikeuksien polkemiseen. Pohjoismainen puheenvuoro pidettiin myös Swasimaan tilanteesta (liitteessä 7b). 37 4 II TYÖLLISYYSHUIPPUKOKOUS (JOBS SUMMIT) GENEVESSÄ (Stina Modeen) ILO:n työkonferenssin yhteydessä järjestettiin työllisyyshuippukokous, johon osallistui yhdeksän valtionpäämiestä, seitsemän varapresidenttiä sekä lukuisa joukko työministereitä ja työmarkkinaosapuolten edustajia. Päätös korkean tason kokouksen järjestämisestä oli tehty ILO:n hallintoneuvostossa maaliskuussa. Työllisyyshuippukokous oli kutsuttu koolle maailmanlaajuisen työllisyyskriisin johdosta. Työpaikkojen menetykset ovat olleet massiivisia kaikkialla. Tulevaisuuden ennusteet ennakoivat työllisyyden laskua edelleen sekä työttömyyden ja köyhyyden itsepintaista lisääntymistä. Huipputapaaminen kokosi yhteen korkeatasoisia puhujia, jotka hahmottelivat keinoja kriisistä selviämiseen ja antoivat tukensa ILO:n pyrkimyksille nostaa työllisyys- ja sosiaalikysymykset päätöksenteon keskiöön. Tapaamiseen osallistui myös Suomen Tasavallan Presidentti Tarja Halonen, joka puhui kokouksessa Muita arvovaltaisia vieraita olivat Puolan presidentti Lech Kaczynski, Brasilian presidentti Lula da Silva, Ranskan presientti Nicolas Sarcozy, Mosambikin presidentti Armando Buebuza, Argentiinan presidentti Cristina Fernandez de Kirchner, Togon presidentti Faure Gnassimbé, Burkina Fason presidentti Tertius Zongo sekä Jamaikan pääministeri Bruce Golding. Huippukokouksen yhteyteen oli sijoitettu neljä korkean tason asiantuntijapaneelia, joiden aiheet olivat: globaali ja alueellinen koordinaatio, kehitysyhteistyö, kansalliset työllisyysohjelmat kriisin aikana, sekä työelämän oikeudet, työmarkkinavuoropuhelu ja yritysten selviäminen. ILO:n pääjohtajan, Juan Somavian, viesti huippukokoukselle oli nopeuttaa kriisistä selviämistä yhteistyöllä ja yhteisistä pelisäännöistä sopimalla. Somavia painotti sosiaalisen oikeuden ja oikeudenmukaisen globalisaation kuuluvan maailman jokaiseen kolkkaan. Somavia ehdotti yhteisen työllisyyssopimuksen hyväksymistä elpymisen edistämiseksi ja ihmisarvoisen työn ja työllisyyden takaamiseksi kaikille. Somavia peräänkuulutti vahvaa johtajuutta kaikilla tasoilla, mukaan lukien YK ja G20-maat. Yhteistyö on elinehto, jota ilman ei synny tuloksia. Erityisesti työmarkkinayhteistyötä tarvitaan kriisistä selviämiseksi. Tasavallan Presidentti Tarja Halonen kiitti ILO:a työllisyyskriisin nostamisesta maailmanlaajuiseen keskusteluun. Finanssikriisin seurauksena talouskriisi on levinnyt hälyttävällä vauhdilla maasta toiseen. On törkeää ponnistella kriisistä selviämiseksi ja minimoida kriisin taloudelliset ja sosiaaliset seuraukset. Tarvittavat toimet edellyttävät laajaa yhteistyötä ja poliittista johtajuutta. Koko YK-järjestelmän ja muiden kansainvälisten instituutioiden osallistuminen on tärkeää tarvittavien uudistuksien tekemiseksi. ILO:n maailmankomissio kiinnitti jo vuonna 2004 huomiota rahoitusjärjestelmien heikkouteen. Maailmankomission suositukset ovat edelleen valideja. Taloudelliset kriisit aiheuttavat inhimillistä kärsimystä, mikä puolestaan voi johtaa sosiaaliseen ja poliittiseen rauhattomuuteen. Siksi tulisi edistää oikeudenmukaista globalisaatiota, joka keskittyy ihmisiin ja ihmisarvoisen työn edistämiseen. Presidentti Halonen otti myös esille tasa-arvokysymykset työelämässä ja koulutuksessa. Tulevaisuuden haasteisiin vastaamiseksi tarvitaan kaikki resurssit ja olemassa oleva kapasiteetti.8 5 Pohjoismaisen yhteiskunnan kulmakivi on koulutus ja elinikäinen oppiminen. Se on kestävä malli, joka toimii tässäkin tilanteessa. Presidentti Halonen kiinnitti huomiota myös kehitysmaiden tilanteeseen. Vuosituhattavoitteiden toteutumisesta ei saisi tinkiä. Maailman köyhät ovat hyödyntämätön inhimillinen voimavara, jolle on annettava sille kuuluva mahdollisuus. ILO:n viime vuonna hyväksymä julistus sosiaalisesta oikeudenmukaisuudesta on selkeä osoitus sitoutumisesta ihmisarvoisen työn edistämiseksi kaikkialla maailmassa. Tätä sitoumusta tulisi kunnioittaa ja siksi ILO:n ehdottamaa työllisyyssopimusta tulisi tukea, sillä se voi auttaa työntekijöitä, heidän perheitään ja myös yrityksiä. Hallitusten ja työmarkkinaosapuolten tulisi yhdessä toimia myös työllisyyssopimuksen toteuttamiseksi. Lopuksi presidentti Halonen otti esille ilmastonmuutoksen ja Kööpenhaminan ilmastokokouksen merkityksen. Suomi muiden maiden ohella on sitoutunut ilmasto-ohjelmaan ja sen tavoitteisiin. On tärkeää, että myös kehitysmaat osallistuvat tämän tärkeän tavoitteen noudattamiseen. Talouskriisi voi toimia myös silmien avaajana. Elvytysstrategiat voivat olla myös vihreitä, ja tukea innovaatioita ja ympäristöystävällisen teknologian kehittämistä avaten matalahiilisen tulevaisuuden mahdollisuudet kaikille. Tällaiset strategiat voivat synnyttää työpaikkoja kaikkialla maailmassa. Myös naisten osallistuminen ilmastokysymysten käsittelyyn on tärkeää, erityisesti kehitysmaissa, missä naiset kantavat raskaimman vastuun arjen pyörittämisestä. Kestäviä ratkaisuja voidaan löytää vain jos sekä naiset että miehet osallistuvat päätöksentekoon. Viivyttely ei paranna tilannetta. On korkea aika löytää yhteinen tahto kestävän kehityksen edistämiseksi luonnon ja ihmisen välille. Presidentti Halosen puhe kokonaisuudessaan liitteessä 4. Kaikkien työllisyyshuippukokouksessa puhuneiden valtionpäämiesten puheet löytyvät ILO:n nettisivuilta (www.ilo.org). Työnantajien puheenvuorossa korostettiin rahoitusmahdollisuuksien jatkuvuutta yritysten kannalta. Keep credit flowing, economies moving again.. Kuluttajien luottamus, työelämän oikeuksien kunnioittaminen, yrittäjyyden edistäminen, työpaikkojen säilyttäminen, rahoitussektorin tasapainottaminen, riittävä sosiaaliturva, ympäristöpolitiikka, avoin kauppa ja sosiaalidialogi ovat kaikki yhtä tärkeitä kriisistä selviämisessä. Työntekijät puolestaan muistuttivat työttömyyden ja köyhyyden lisääntymisestä. Palkkojen alennuksia tulisi välttää, työelämän standardeja kunnioittaa, ja ILO:n instrumentteja käyttää köyhyyden vähentämiseksi. Työntekijät näkivät neuvoteltavan työllisyyssopimuksen sisältävän oikeita elementtejä kriisistä selviämiseksi. Kolmipäiväinen huippukokouksen keskeiset johtopäätökset huomioitiin konferenssin kriisikomitean työssä ja kolmikantaisesti hyväksytyssä globaalissa työllisyyssopimuksessa (Global Jobs Pact).9 6 III COMMITTEE OF THE WHOLE TYÖLLISYYSKRIISIKOMITEA (Stina Modeen) Komitea kriisistä selviämiseen päätettiin ottaa työkonferenssin asialistalle maaliskuussa 2009 ILO:n hallintoneuvoston kokouksessa. ILO:n sihteeristö laati kevään aikana komitean työn pohjaksi tausta-asiakirjan Tackling the Global Jobs Crisis Recovery through Decent Work Policies. Tausta-asiakirjassa analysoidaan finanssikriisin työllisyysvaikutuksia ja tarvittavia toimenpiteitä kriisistä selviämiseksi sekä ehdotetaan yhteisen työllisyyssopimuksen laatimista. Komitea aloitti työnsä 3. kesäkuuta 2009 ja lopetti työnsä konferenssin viimeisenä päivänä hyväksymällä yksimielisesti kolmikantaisesti neuvotellun työllisyyssopimuksen (Global Jobs Pact). Komitean puheenjohtajaksi valittiin Puolan Geneven suurlähettiläs Z Rapacki, ja varapuheenjohtajiksi työnantajia edustanut D Funes de Rioja sekä työntekijöitä edustanut Sir Roy Trotman. Komitean raportoijana toimi Iris Dembsher Itävallasta. Suomen edustajat komiteassa olivat Raila Kangasperko ja Stina Modeen työ- ja elinkeinoministeriöstä, Simo Pinomaa ja Anu Sajavaara EK:sta ja Ville Kopra ja Katja Lehto- Komulainen SAK:sta. Komitean työ jakaantui kolmeen segmenttiin: temaattisiin dialogeihin, yleiskeskusteluihin ja neuvotteluihin loppuasiakirjasta (työllisyyssopimus). Työllisyyssopimuksen valmisteluja varten asetettiin kolmikantainen ns. drafting group, johon Euroopan maista nimettiin EUpuheenjohtajamaa Tsekki sekä Saksa ja UK. Temaattisia dialogeja oli yhteensä kymmenen ja ne oli rakennettu asiantuntijapaneeleista. Näin keskusteluista haluttiin tehdä interaktiivisempia. Dialogien aiheet ja keskeiset johtopäätökset olivat seuraavat: 1. Is recovery in sight? Vaikea työllisyyskriisi tulossa. Pieniä valonpilkahduksia ( green shoots ) näköpiirissä, mutta maailmantalous ei ala kasvaa ennen vuoden 2009 loppua, vaan todennäköisesti vasta vuoden 2010 puolella. Talouskasvu tulee olemaan hidasta. Työllisyys elpyy paljon talouskasvua hitaammin. Kriisin syihin tulee puuttua; rahoitusjärjestelmiä tulee uudistaa ja säädellä riittävästi. Progressiivinen verotus on avainasemassa sosiaalipoliittisten toimenpiteiden tukemiseksi. Kehittyvien maiden haavoittuvuuteen kiinnitettävä huomiota mm. protektionismia välttämällä. Kehitysmaita tuettaessa varottava ehdollista kriisitukea. Jotkut asiantuntijat nostivat esille vientivetoisen kasvumallin (export led growth) korvautumisen tulevaisuudessa kysyntävetoisella kasvumallilla (consumer/demand led growth). 2.Policy responses in developed countries Elvytyspakettien tulisi sisältää tehokkaita toimia, niiden tulisi olla oikea-aikaisia ja koordinoituja, ja sisällöltään harkittuja ja sisältää sosiaalinen dimensio. ILO:n tulisi identifioida hyviä käytäntöjä ja tarjota niitä jäsenmaiden käyttöön sekä toimia yhteistyössä muiden kansainvälisten järjestöjen kanssa.10 7 3. Policy responses in developing countries Kriisi ei alkanut kehitysmaista. Kauppa on kärsinyt paljon enemmän kuin rahoitusmarkkinat (trade shock). Siirtolaisten kotiin lähettämät varat ovat pienentyneet voimakkaasti. Harmaa talous lisääntyy, samoin köyhyys. Sosiaaliturva ei kata läheskään kaikkia. Pienten yritysten rahoituksen saanti on vaikeaa. ILO:n tulisi lähettää maakohtaisia asiantuntijoita, satsata erityisesti harmaan talouden (informal economy) vähentämiseen sekä rahoittaa muiden kv-toimijoiden kanssa maakohtaisia Decent Work-ohjelmia. 4. The role of international labour standards in crisis response; the standards package ILO:n instrumentit ovat relevantteja myös kriisin aikana. Standardit ja oikeudet, sosiaalinen oikeudenmukaisuus ovat rauhan edellytyksiä. Kriisin aikana riski mm. pakkotyön käytölle kasvaa, samoin ihmiskauppa, diskriminaatio, lapsityö. Harmaa talous kasvaa rajusti erityisesti kehitysmaissa. Naisten työllisyystilanne vaikeutuu. ILO:n tulisi arvioida elvytyspaketteja työelämän normein osalta; onko niiden noudattaminen tuloksellista. 5. Social Dialogue Tarvitaan innovatiivista lähestymistapaa sekä työnantajilta että työntekijöiltä. Työmarkkinavuoropuhelu, joka pitää sisällään myös tiedottamisen ja konsultaation, voi ehkäistä sosiaalisia konflikteja. Tarvitaan molemminpuolista luottamusta ja neuvottelutilaa. Kaikilla mailla on omat traditionsa ja instituutiot, joten ei ole yhtä ainoaa mallia. ILO:n tulisi toimia katalysaattorina globaalien ratkaisujen saamiseksi kriisitilanteessa, yhdessä työmarkkinaosapuolten kanssa. 6. Wages and working conditions Erilaisia mahdollisuuksia; työn jakamista (work sharing), hyötyjen ja haittojen analysoimista, hallituksella oma rooli julkisten ohjelmiensa kautta. Sopimukset tulee neuvotella kolmikantaisesti, ja erityisjärjestelyjen tulisi olla määräaikaisia. Palkkadeflaatiota tulisi välttää työllisyyskriisin ratkaisemiseksi, minimitulopolitiikkaa tulisi harkita. 7. Labour market policies to support jobs recovery Aktiivista työmarkkinapolitiikkaa tarvitaan. Ihmiset tulisi pitää työelämässä, sosiaalista kriisiä pitää välttää. Pitkäaikaistyöttömyyttä tulisi ehkäistä, työllistämistä tukea. Julkisten työvoimapalveluiden rooli kasvaa työttömyyden lisääntyessä, samoin koulutukseen investointien merkitys. ILO:n tulisi arvioida toimivia malleja ja jakaa niistä tietoa. 8. Sustainable enterprises Kriisistä selviämiseen tarvitaan kestävää yritystoimintaa. Pienten ja keskisuurten yritysten tilanne kriittisin, sillä ne ovat kuitenkin työpaikkojen luomisen suhteen etualalla. Hyppy mikroyrityksestä pieneen (yritykseen) on maailman pisin hyppy. Pk-yritysten lainansaantiin tulee kiinnittää huomiota, myös verotuskohtelu tärkeää. Yritteliäisyyttä on tuettava (siirtolaiset, naiset), kehitysmaiden ongelmat nostettava esille. ILO:n lisättävä teknisen tuen ohjelmiaan erityisesti pksektorin auttamiseksi. 9. Social protection Kriisi pahentaa sosiaalista kriisiä; yli 50 % ihmisistä elää alle kahdella dollarilla päivässä. Vähintään 200 miljoonaa ihmistä uhkaa köyhyys ja 50 miljoonaa ihmistä työttömyys kriisin seurauksena. YK:n vuosituhattavoitteiden toteutuminen vaarassa, mikä kasvattaa epätasa-arvoa. Vain joka viides työntekijä maailmassa nauttii riittävästä sosiaaliturvasta. Sosiaaliturva on ihmisoikeus. Sosiaaliturvajärjestelmät voivat toimia sosiaalisina ja taloudellisina vakauttajina. Ne11 8 maat, joissa on toimivat sosiaaliturvajärjestelmät, ovat paremmassa asemassa elpymisen ja kehityksen suhteen. ILO:lta odotetaan aktiivista roolia. 10. Fair, inclusive and sustainable globalisation Kyseessä on sekä työllisyys että ympäristökriisi; miten tehdä niistä yhteinen mahdollisuus? Infrastruktuurihankkeet, jos oikein suunniteltuja, voivat olla kestäviä ratkaisuja. Vihreät poliittiset ratkaisut voivat edistää ihmisarvoista työtä kehitysmaissa, jos esim. vihreää teknologiaa siirretään niihin ja toimet ovat anti-syklisiä. Finanssijärjestelmän tervehdyttäminen on avainasemassa. ILO:n rooli tärkeä; yhteistyö muiden kv-järjestöjen kanssa. Business as usual ei voi tulla nyt kysymykseen. Yleiskeskusteluissa EU piti muiden maaryhmien ohella useita puheenvuoroja (tärkeimmät liitteessä 12). EU-maat koordinoivat kantojaan päivittäisissä kokouksissaan. EU toimi kiinteässä yhteistyössä IMEC-maiden kanssa, minkä mahdollisti mm. USA:n rakentava ja yhteistyöhakuinen asenne. Myös Kiina esiintyi rakentavasti ja määrätietoisesti työllisyyssopimuksen aikaansaamiseksi. Samoin Venäjä käytti rakentavia puheenvuoroa ja korosti Kiinan tavoin ILO:n roolia työllisyyskriisistä selviämiseksi. Kehitysmaiden osallistuminen yleiskeskusteluihin vaihteli aiheryhmittäin. Ne halusivat loppuasiakirjaan takeet siitä, että kehitysmaiden tilanne huomioidaan riittävästi. Komitean työtä ohjasi yhteinen pyrkimys mahdollisimman konkreettisen ja käyttökelpoisen työllisyyssopimuksen laatimiseksi. Työnantajat ja työntekijät yhdessä hallitusten kanssa tekivät työtä säädyllisistä työajoista piittaamatta. Työpäivät venyivät iltamyöhään ja molemmat lauantait hyödynnettiin täysimääräisesti. Komitean työn lopputuloksena saatiin aikaan yhteisesti hyväksytty työllisyyssopimus Global Jobs Pact, mikä pitää sisällään erilaisia toimenpidesuosituksia ja vaihtoehtoja työllisyyskriisistä selviämiseksi. Sopimus koostuu neljästä osasta: nykytilanteen analyysista, pääperiaatteista elpymisen ja kehityksen liikkeelle saamiseksi, ihmisarvoisen työn edistämisestä kriisin aikana, sekä suosituksista tuleviksi toimenpiteiksi. Sopimus pyrkii tarjoamaan hyviksi havaittuja toimenpidesuosituksia työmarkkinoiden elvyttämiseksi päättäjien käyttöön. Kolmikantaisen neuvottelutien käyttäminen elvytysratkaisuja tehtäessä on yksi keskeinen suositus. Työpaikkojen luominen ja sosiaaliturvan tason turvaaminen sekä työelämän oikeuksien kunnioittaminen ovat keskeisiä sopimuksen elementtejä. Sopimukseen on sisällytetty myös ILO:n toimet, joilla järjestö voi auttaa jäsenmaitaan selviämään kriisistä ja sen seurauksista. Sopimus pohjautuu vahvasti julistukseen sosiaalisesta oikeudenmukaisuudesta, joka hyväksyttiin ILO:ssa vuonna (Global Jobs Pact kokonaisuudessaan liitteessä 13). Sopimuksen status on päätöslauselma. Se ei ole juridisesti sitova asiakirja, vaan yhteisesti hyväksytty lähestymistapa kriisistä selviämiseksi. Sopimuksen toteuttamista tullaan jatkossa seuraamaan ILO:n hallintoneuvostossa. Sopimuksen toivotaan johtavan kansallisiin ja kansainvälisiin toimenpideohjelmiin sekä vahvempaan multilateraaliseen koordinaatioon. Se tukee osaltaan ILO:n työkalupakkia (Toolkit for Mainstreaming Employment and Decent Work) työllisyyden sisällyttämiseksi kansainvälisten organisaatioiden päätöksentekoon.12 9 IV YLEISSOPIMUSTEN JA SUOSITUSTEN SOVELTAMISTA KÄSITTELEVÄ KOMITEA (APPLIKAATIOKOMITEA) (Liisa Saastamoinen) ILOn 98. työkonferenssin yleissopimusten soveltamista käsittelevän applikaatiokomitean ensimmäinen viikko alkoi vaaleilla, joissa valittiin komitean puheenjohtaja ja varapuheenjohtajat. puheenjohtajaksi valittiin Brasilian hallituksen neuvonantaja Sergio Paixao Pardo, joka on toiminut puheenjohtajana myös aikaisempien työkonferenssien applikaatiokomiteassa. Varapuheenjohtajiksi tulivat Belgian Luc Cortebec (työntekijät) ja USAn Edward Potter (työnantajat). Komitean raportoijaksi valittiin namibialainen Christiaan Horn (hallitus). Applikaatiokomitean ensimmäinen viikko omistettiin ILOn pysyvän asiantuntijakomitean raportin ja sen erillisenä laitoksena julkaiseman Occupational Safety and Health - tutkimuksen käsittelyyn. Käydyssä keskustelussa korostettiin, että taloudellisesta kriisistä huolimatta työturvallisuus on taattava, koska se on myös yritysten tuottavuuden suhteen avainasemassa. Komitea korosti, että työnantajien, työntekijöiden ja hallitusten on yhdessä toimittava sen edistämiseksi sekä kansallisella tasolla että yrityksissä.. Yleiskeskustelun yhteydessä annetussa IMEC- maiden samoin kuin EU-maiden yhteisissä lausunnoissa käsiteltiin mm. komitean työtapoja ja korostettiin normitoiminnan merkitystä. Myanmaria koskeva erityisistunto, jonka aiheena on vuosikausia jatkunut hallituksen suojeluksessa harjoitettu pakkotyö, pidettiin lauantaina. Keskustelun tuloksena todettiin, että asiassa on edistytty kovin vähän ja että hallituksen tulisi ryhtyä toimenpiteisiin, joilla pakkotyö estettäisiin kokonaan ja määrättäisiin sen harjoittamisesta asianmukaiset rangaistukset. Henkilöt, jotka ilmoittavasta pakkotyöstä ILOlle eivät saa joutua vastatoimien kohteeksi. Positiivista oli kuitenkin se, että pakkotyöstä valittaminen on edelleen mahdollista ja että viranomaiset joissakin tapauksissa ovat ryhtyneet toimimaan asiassa, joskin hitaasti. Lisäksi hallituksen ja ILOn välistä yhteistoimintasopimusta, jonka tarkoituksena on edistää pakkotyön eliminoimista, voimassaoloaikaa jatkettiin. Komitea pyysi hallitusta myös vapauttamaan Daw Aung San Syin viivyttelemättä. Komitean toinen viikko omistettiin yksittäisten maitten tapaan käsitellä yleissopimuksia. Arvostelun kohteeksi joutuivat tällä kertaa yleissopimuksen nro 81 (työsuojelu) johdosta Nigeria, yleissopimuksen nro 87 (ammatillinen järjestäytyminen) johdosta Etiopia, Filippiinit, Guatemala, Kolumbia, Myanmar, Pakistan, Panama, Swazimaa, Turkki, Valko-Venäjä ja Venezuela, yleissopimuksen nro 97 (muuttavat työntekijät) johdosta Israel, yleissopimuksen nro 98 (järjestäytymisoikeus ja kollektiivinen neuvotteluoikeus) johdosta Costa- Rica, yleissopimuksen nro 100 (samapalkkaisuus) johdosta Mauretania, yleissopimuksen nro 111 (syrjintä) johdosta Iran, Korea ja Kuweit,13 10 yleissopimuksen nro 138 (työhön pääsemistä kokeva vähimmäisikä) johdosta Malesia, yleissopimuksen nro 143 (ulkomaalaisten työntekijöiden yhtäläinen kohtelu) johdosta Italia, yleissopimuksen nro 169 (alkuperäiskansat) johdosta Peru, yleissopimuksen nro 182 (lapsityön pahimpien muotojen estäminen) johdosta Kongon demokraattinen tasavalta ja Venäjä. Komitean Swazimaata koskeva loppupäätelmä annettiin erityisessä Special Paragraf muodossa, jolla halutaan osoittaa erityisen vaikeaa tapausta. Myös Pohjoismaat (Norja, Ruotsi, Suomi ja Tanska) antoivat kyseisestä tapauksen yhteisen lausunnon EU-maiden yhteisissä lausunnoissa arvosteltiin Kolumbiaa, Myanmaria ja Valko-Venäjää.14 11 V TASA-ARVOKOMITEA (Tarja Heinilä-Hannikainen) ILO:n kansainvälisessä työkonferenssissa oli talouskriisin ja HIV/AIDS-komitean lisäksi kolmantena aiheena naisten ja miesten välinen tasa-arvo, jota käsittelevä komitea oli järjestetty tätä aiemmin viimeksi yli kaksikymmentä vuotta sitten, vuonna Työkonferenssin avauspuheessaan pääjohtaja Somavia toivoi toimia ILO työkonferensseihin osallistujien nykyistä tasapuolisemman sukupuolijaon aikaansaamiseksi. Kolmikantainen tasa-arvokomitea käytti ensimmäisen istuntoviikkonsa yleiskeskusteluun ILOsihteeristön laatiman laajan, tasa-arvoa työelämässä käsittelevän raportin perusteella. Istuntoviikkojen välisenä lauantaina istui draftausryhmä, joka laati luonnoksen komitean päätelmiksi. EU-puolella hallitusten edustajat kommentoivat ryhmän laatimaa luonnosta sunnuntaina, maanantaina istui tasa-arvon IMEC-ryhmä (ns. kehittyneet maat) ja loppuajan komitea käytti päätelmäluonnokseen tehtyjen 187 muutosehdotuksen käsittelyyn. Päätelmät käsittelevät työelämän tasa-arvokysymyksiä laajasti (mm. palkkaerot, segregaatio, työn ja perhe-elämän yhteensovittaminen, valtavirtaistaminen), mennen yllättävän pitkälle ottaen huomioon, että toimikenttänä ovat kaikki maanosat. Esimerkiksi vanhempainvapaiden jakaminen ja isyysvapaat ovat tekstissä hyvin esillä. Päätelmien aihepiirit liittyvät myös talouskriisiin, minkä vuoksi tasa-arvokomitean päätelmät vietiin kriisikomitean käsittelyyn Muutosehdotuksia tasa-arvokomiteassa käsiteltäessä äänessä olivat EU:n lisäksi lähinnä muut kehittyneet maat kuten Uusi-Seelanti ja Australia. Tämä saattaa tarkoittaa, että päätelmät ovat niin pitkälle meneviä, etteivät ne mahdollisesti ole tämän hetkisessä tilanteessa realistinen pohja kehittyvien maiden tasaarvokeskustelulle. Tasa-arvokysymysten seurannasta ILO -tasolla ei päätelmiin kirjattu konkreettista esitystä, vaan asia jää ILO:n tasa-arvosihteeristön hoitoon. Tasa-arvokomitea työskenteli täysistunnossa puheenjohtajana norjalainen Fredrik Arthur, varapuheenjohtajina työntekijäjärjestöjen ja työnantajajärjestöjen edustajat. Komitean työhön osallistui 109 maata. Lisäksi säännöllisesti kokoontui EU-maiden ryhmä, puheenjohtajanaan Marianne Laxen Ruotsista (Tsekki oli luopunut EU pj-roolistaan) ja IMEC ryhmä (EU, USA, Uusi-Seelanti, Australia, Japani, Norja, Sveitsi), jonka koordinaattorina toimi Itävallan edustaja Eva-Maria Fehringer. Suomesta hallitusta edusti Tarja Heinilä-Hannikainen, työnantajajärjestöjä 1. viikon ajan Simopekka Koivu ja 2. viikon ajan Anu Sajavaara EK:sta sekä työntekijäjärjestöjä Paula Ilveskivi AKAVA:sta. Komitean 1. viikko kului yleiskeskusteluun ILO:n tasa-arvosihteeristön (johtaja Jane Hodges) laatiman parisataasivuisen raportin pohjalta. Raportin lähtökohtana on, että ILO:n decent work - konsepti kattaa laajalti miesten ja naisten välisen tasa-arvon kysymyksiä ja konseptia tulee tarkastella valtavirtaistaminen huomioiden. Samoin nykyinen talouskriisi vaikuttaa eri tavoin miehiin ja naisiin. Yleiskeskustelussa eri maat esittelivät lainsäädäntöään ja käytäntöjään. EU käytti tällöin yhteisen puheenvuoron. Puheenvuorossaan EU korosti tasa-arvon olevan väline taloudellisen kasvun saavuttamiseen ja köyhyyden vähentämiseen. Näytä lisää
työn 2/2009 MAAILMA Tasa-arvo työssä Tässä numerossa Naiset ja työ, ennen ja nyt 2, Tasa-arvo ihmisarvoisen työn keskiössä 3, Sairaanhoitajista Filippiinien vientituote 5, Työ ja perhe 7, Työllisyysraportti Lisätiedot MAAILMA EROON LAPSITYÖSTÄ
työn 3-4/2010 MAAILMA EROON LAPSITYÖSTÄ Työpaikat vihreiksi, Osuustoiminta kuiville talouskriisistä, Kansainvälinen työkonferenssi, ILOn varapääjohtaja Kari Tapola Työn Maailma -lehden haastattelussa. Lisätiedot ELVYTYSTOIMILLA TYÖPAIKKOJA
1 Työn1/2011 MAAILMA KANSAINVÄLINEN TYÖJÄRJESTÖ ELVYTYSTOIMILLA TYÖPAIKKOJA 22 Työn MAAILMA Työn Maailma -lehden artikkelit perustuvat Kansainvälisen työjärjestön ILOn jul-kaiseman World of Work - lehden Lisätiedot RAPORTTI IRLANNIN PUHEENJOHTAJUUSKAUDEN KOKOUS
RAPORTTI IRLANNIN PUHEENJOHTAJUUSKAUDEN KOKOUS Köyhyyttä kokevien ihmisten osallisuus yhteiskunnassa Tie osallisuuteen on kaksisuuntainen EU:n kolmas köyhyyttä kokevien ihmisten kokous Palais d Egmont, Lisätiedot ILO KANSAINVÄLINEN TYÖTOIMISTO GENEVE KOLMIKANTAINEN PERIAATEJULISTUS JOKA KOSKEE MONIKANSALLISIA YRITYKSIÄ JA SOSIAALIPOLITIIKKAA
ILO KANSAINVÄLINEN TYÖTOIMISTO GENEVE KOLMIKANTAINEN PERIAATEJULISTUS JOKA KOSKEE MONIKANSALLISIA YRITYKSIÄ JA SOSIAALIPOLITIIKKAA KOLMIKANTAINEN PERIAATEJULISTUS, JOKA KOSKEE MONIKANSALLISIA YRITYKSIÄ Lisätiedot Paluu Pekingiin. Nyt.
Paluu Pekingiin. Nyt. Marjo Rantala Paluu Pekingiin. Nyt. SUKUPUOLTEN TASA-ARVON TILA SUOMESSA 2010 Naisjärjestöjen Keskusliitto Kvinnoorganisationernas Centralförbund ry. Marjo Rantala Naisjärjestöjen Lisätiedot MAAILMA. Työelämän perusoikeudet voimaan myös kotitalouksissa
työn 2/2010 MAAILMA Työelämän perusoikeudet voimaan myös kotitalouksissa ILO 90 vuotta Työaika ILOn erityissuojelussa työnmaailma Kuva: ILO Brittiläinen taloustieteilijä 1930 John Maynard Keynes uskoi, Lisätiedot Erja Horttanainen, Anu Wikman-Immonen (toim.) Kunnat kansainvälisen maahanmuuttopolitiikan toteuttajina
Erja Horttanainen, Anu Wikman-Immonen (toim.) Kunnat kansainvälisen maahanmuuttopolitiikan toteuttajina Toimittaneet Erja Horttanainen Anu Wikman-Immonen Kuvat Futureimagebank, Comma Suomen Kuntaliitto Lisätiedot Suomen EU-puheenjohtajakausi 1.7. 31.12.2006. Työllisyys-, sosiaali- ja terveyspolitiikka
Suomen EU-puheenjohtajakausi 1.7. 31.12.2006 Työllisyys-, sosiaali- ja terveyspolitiikka Sosiaali- ja terveysministeriön esitteitä 2006:9 ISSN 1236-2123 ISBN 952-00-2063-2 (PDF) Helsinki 2006 SISÄLLYS Lisätiedot 99 KYSYMYSTÄ JA VASTAUSTA ILO 169 SOPIMUKSESTA
99 KYSYMYSTÄ JA VASTAUSTA ILO 169 SOPIMUKSESTA Vähemmistövaltuutettu 2014 Vähemmistövaltuutettu taitto: Kopijyvä Oy, 2014 2 Sisällys Vähemmistövaltuutettu Eva Biaudet'n alkusanat...9 I. Yleistä tietoa Lisätiedot 441 002 Painotuote Taitto: Mainostoimisto Visuviestintä Oy, Taina Ståhl Kuva: Rodeo.fi Paino: Edita Prima Oy, Helsinki 2012
18/2012 441 002 Painotuote Taitto: Mainostoimisto Visuviestintä Oy, Taina Ståhl Kuva: Rodeo.fi Paino: Edita Prima Oy, Helsinki 2012 KUVAILULEHTI 31.1.2012 Julkaisun nimi Kansallinen perus- ja ihmisoikeustoimintaohjelma Lisätiedot Sukupuolten tasa-arvo globaaleissa arvoketjuissa
Sukupuolten tasa-arvo globaaleissa arvoketjuissa ja kaupankäyntiä tukevan kehitysyhteistyön rooli tasa-arvon ja naisten työllisyyden edistäjänä kehitysmaissa Johanna K. Silvander Selvitys on Suomen ulkoasiainministeriön Lisätiedot Ihmisoikeudet yritystoiminnassa
Ihmisoikeudet yritystoiminnassa 1 Kristiina Kouroksen ja Kristiina Vainion artikkeli on alun perin julkaistu teoksessa Ihmisoikeuksien käsikirja (Tietosanoma 2014). Ihmisoikeuskeskus 2014, Helsinki ISBN: Lisätiedot Helmikuun Strasbourgin täysistunto: Syyria, Mario Monti ja tuleva huippukokous
Helmikuun Strasbourgin täysistunto: Syyria, Mario Monti ja tuleva huippukokous Helmikuun Strasbourgin täysistunnon 13.-16.2.2012 asialistalla on monia tärkeitä teemoja. Mepit keskustelevat Syyrian tilanteesta Lisätiedot SAK:n toimintakertomus 2006
SAK:n toimintakertomus 2006 Huhtikuu 2007 ISBN 978-951-714-252-6 Tilaukset: SAK puh. +358 20 774 00 SAK Toimintakertomus 2006 1 SISÄLLYS TOIMINTAYMPÄRISTÖ... 3 Taloudelliset lähtökohdat... 3 Yhteiskunnalliset Lisätiedot Maailma 2015. Millä lihaksilla kehityksen puolesta, ilmastonmuutosta vastaan?
Maailma 2015 Millä lihaksilla kehityksen puolesta, ilmastonmuutosta vastaan? Raportti 2 2009 Ajatuspaja e2, some rights reserved. Lisätietoa Creative Commons -lisenssistä: www.creativecommons.fi ISBN 978-952-67200-8-1 Lisätiedot European Women s Lobby
GUIDE TO THE NEW European Women s Lobby Yhdistyneiden Kansakuntien kansainvälisen järjestäytyneen rikollisuuden vastainen yleissopimus, Palermo 2000 Ihmiskauppaa koskevan lisäpöytäkirjan täytäntöönpano-ohjeet Lisätiedot Yritysten vastuullisuuden edistäminen. Selvitys kansainvälisistä julkisen hallinnon toimenpiteistä ja hyvistä käytännöistä
Yritysten vastuullisuuden edistäminen Selvitys kansainvälisistä julkisen hallinnon toimenpiteistä ja hyvistä käytännöistä Työ- ja elinkeinoministeriön julkaisuja Työ ja yrittäjyys 39/2008 Marjatta Jutila Lisätiedot Itseisarvona ihmisyys puheenvuoroja ihmisoikeuspolitiikasta
Itseisarvona ihmisyys puheenvuoroja ihmisoikeuspolitiikasta Kansallinen SivistySliitto ry Kansallinen Sivistyliitto ry Itseisarvona ihmisyys puheenvuoroja ihmisoikeuspolitiikasta Kansallinen Sivistyliitto Lisätiedot Lasku lapsensaannista
Lasku lapsensaannista Perhevapaakustannukset ja sukupuolten tasa-arvo Konferenssiraportti Reetta Siukola, Social- och hälsovårdsministeriet, Finland TemaNord 2010:511 Lasku lapsensaannista Perhevapaakustannukset Lisätiedot Kansainvälinen kauppakamari. ICC Suomi 1927 2007
Kansainvälinen kauppakamari ICC Suomi 1927 2007 Sisällys Puheenjohtajalta: Työtä yritysten toimintaedellytysten vahvistamiseksi 2 Kansainvälisen kauppakamarin toiminnan vaiheita 3 ICC painopisteitä vuosien Lisätiedot TOIMINTAKERTOMUS 2004 SUOMEN UNESCO-TOIMIKUNTA
TOIMINTAKERTOMUS 2004 SUOMEN UNESCO-TOIMIKUNTA peace and progress through the sharing of a world Building knowledge of UNESCO YK:n kasvatus-, tiede- ja kulttuurijärjestö Unesco (United Nations Educational, Lisätiedot EMU JA GLOBALISOITUMINEN... 31 Markkinat ja hyvinvointi... 31 Markkinat ja rauha... 32 Markkinat ja demokratia... 32
TIETOA EMU:STA Johdanto ESIPUHE....................................... 1 MÄKI ON OPINTOKERHO?.......................... 2 EUROOPAN UNIONI ALKU JA SYYT................. 4 Euroopan hiili ja teräsunioni................................ Lisätiedot ICA - KANSAINVÄLINEN OSUUSTOIMINTALIITTO OHJELMA OSUUSTOIMINNAN VUOSIKYMMENELLE 2011-2020 TAMMIKUU 2013
ICA - KANSAINVÄLINEN OSUUSTOIMINTALIITTO OHJELMA OSUUSTOIMINNAN VUOSIKYMMENELLE 2011-2020 TAMMIKUU 2013 OHJELMA OSUUSTOIMINNAN VUOSIKYMMENELLE Tämän dokumentin ovat kirjoittaneet Kansainvälisen Osuustoimintaliiton Lisätiedot Bo Rönngren, Malte Segerdahl ja Martin Viredius Työllä on hintansa
Bo Rönngren, Malte Segerdahl ja Martin Viredius Työllä on hintansa Sosiaalisen polkumyynnin torjunta kuljetusalalla POHJOISMAINEN KULJETUSTYÖVÄEN FEDERAATIO 2008 Kirjoittajat: Bo Rönngren, Malte Segerdahl Lisätiedot SUOMEN KESÄYLIOPISTOT
SUOMEN KESÄYLIOPISTOT KESTÄVÄN KEHITYKSEN EDISTÄMISOHJELMA 2004-2006 KESÄYLIOPISTOJEN KESTÄVÄN KEHITYKSEN EDISTÄMISOHJELMA 2004-2006 Perustuu Itämeren alueen kestävän kehityksen koulutuksen Baltic 21E Lisätiedot KESKIVIIKKO 11. MAALISKUUTA 2009
1 KESKIVIIKKO 11. MAALISKUUTA 2009 Puhetta johti puhemies Hans-Gert PÖTTERING 1. Istunnon avaaminen (Istunto avattiin klo 9.00.) 2. Puhemiehen julkilausumat Puhemies. (DE) Hyvät parlamentin jäsenet, haluan Lisätiedot Eurooppalaisten työmarkkinaosapuolten yhteistutkimus Joustoturvan toteuttaminen ja työmarkkinaosapuolten rooli Kansallinen selvitys: Suomi
YHTEINEN EU-TASON TYÖMARKKINAVUOROPUHELU 2009-2011 -OHJELMA EUROOPPALAISTEN TYÖMARKKINAOSAPUOLTEN YHTEISTUTKIMUS JOUSTOTURVAN TOTEUTTAMINEN JA TYÖMARKKINAOSAPUOLTEN ROOLI KANSALLINEN SELVITYS SUOMI LAATINUT: Lisätiedot LIITE (Kirjalliset vastaukset)
LIITE (Kirjalliset vastaukset) KYSYMYKSET NEUVOSTOLLE (Euroopan unionin neuvoston puheenjohtajavaltio vastaa yksin näistä vastauksista.) Kysymyksen nro 10 esittäjä Jacky Henin (H-0093/07) Työterveys ja Lisätiedot Yhteystiedot: Töölöntorinkatu 2B 4. krs. 00260 Helsinki puh. 050 349 5230 info@eetti.fi www.eetti.fi
1 Tämän julkaisun on tuottanut Eettisen kaupan puolesta ry (Eetti). Eetti on puoluepoliittisesti ja uskonnollisesti sitoutumaton kansalaisjärjestö, joka edistää oikeudenmukaista maailmankauppaa, kestäviä Lisätiedot 2016 © DocPlayer.fi Yksityisyyskäytäntö | Palveluehdot | Palaute